Intel நிறுமத்தைச் சேர்ந்த Pentium செயலிகளுக்கு போட்டியாக இருப்பது AMD நிறுமத்தை சேர்ந்த Athlon என அழைக்கபடும் செயலி சில்லுக்கள். கடிகார அலைவெண்ணில் (clock frequencies) Pentium வரிசை பொருட்கள் எப்பொழுதும் முன்னோடியாக இருக்கின்றன. Athlon சில்லுக்கள் விலையைப் பொறுத்தவரை மலிவானவை. Pentium செயலிகள் முதலில் வந்தபோது, அச்சில்லுகளுக்கு தனிப்பட்ட ஒரு செருகுவாய் தாய்ப்பலகையில் இருந்தது. அச்செயலி செருகுவாய், ISA விரிவு செருகுவாய்கள் (expansion slots), முதல்வந்த 33MHz 32-பிட் PCI செருகுவாய்கள், IDE நிலைவட்டு இயக்கிகள் அகியவ்ற்றுடன் தாய்ப்பலகையில் ஒருங்கிணைக்கப்பட்டன. இத்தாய்ப்பலகைகளுக்கு Socket-7 பலகைகள் என அழைக்கப்பட்டன. இப்பலகைகளில் இணைப்பிகள்-விசைப்பலகை, எலி, தொடர்நிலை, இணைநிலை துறைகள் விளிம்புகளில் அமைக்கப்பட்டது. Pentium II அறிமுகப்பருத்தப்பட்ட பொழுது Slot 1 என்ற செயலி செருகுவாய் வெளிவந்தது. இதில் PCIயின் உபயோகம் அதிகரித்தது. முடக்க வரைகலை துறை (Accellerated Graphics Port-AGP) என்ற புதிய விரிவு செருகுவாய் ஒளித்தோற்ற அட்டைகளுக்கு (Video Cards) இடைமுகமாக (Interface) தாய்ப்பலகையில் சேர்க்கப்பட்டது. இது Intel LX என்ற சில்லுத்தொகுதியுடன் (chipset) முதல் வந்தது. இதற்கு அடுத்ததாக வெளிவந்த புது நெறிமுறை முன்பக்கப் பாட்டை (Front Side Bus-FSB) எனப் பெயர். இம்முன்பக்கப் பாட்டை 133MHz கடிகார வேகத்தில் இயக்கப்பட்டது. FSB பாட்டை நுண்செயலிக்கும் AGP, PCI, முறைமை நினைவகம், சில தாய்ப்பலகைகளில் அடுக்கு-2 இடைமாற்றிற்கும் ஒரு தரவு பாலமாக செயல்படுகிறது. Pentium-II மற்றும் Athlon முறைமைகளில் அடுக்கு-2 இடைமாற்றிற்கு தனியாக ஒரு பின்பக்கப் பாட்டையும் உண்டு (back-side bus).